Diari Oficial de la Generalitat Valenciana


Sumari del DOGV 5814, del 25-07-2008 (2008/9140)

RESOLUCIÓ de 8 de juliol de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LASMT 20KV 4C/LA 180 nova alimentació a la Cooperativa Elèctrica de Biar als termes municipals de Beneixama i Biar (Alacant). Exp. ATLINE/2006/131/03 JUEXPR/2007/27.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9140


Data del document
:   08-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Biar
    * Beneixama
    * expropiació
    * administració regional

RESOLUCIÓ de 8 de juliol de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LASMT 20KV 4C/LA 180 nova alimentació a la Cooperativa Elèctrica de Biar als termes municipals de Beneixama i Biar (Alacant). Exp. ATLINE/2006/131/03 JUEXPR/2007/27. [2008/9140]  
Per Resolució, del Servici Territorial d'Energia d'Alacant, de 6 d'agost de 2007, es va atorgar a Iberdrola Distribución Eléctrica, SAU, l'autorització administrativa per a la construcció de les instal·lacions corresponents al projecte LASMT 20KV 4C/LA 180 nova alimentació a la Cooperativa Elèctrica de Biar, als termes municipals de Beneixama i Biar (Alacant), a la província d'Alacant, es va aprovar el projecte d'execució i es va declarar, en concret, la seua utilitat pública, prèvia la corresponent informació pública.  
La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i dels drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen a l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament de les actes prèvies a l'ocupació i, si procedira, el de les d'ocupació definitiva.  
Tots els interessats, així com les persones que siguen titulars de qualssevol classe de drets i d'interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden estar acompanyats dels seus perits i d'un notari, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 12 de setembre de 2008 a partir de les 9.30 hores, en les dependències de l'Ajuntament de Beneixama (Alacant), i els pròxims dies 9 de setembre de 2008 (a partir de les 9.30 hores), 10 de setembre (a partir de les 9.30 hores i a partir de les 16.00 hores) i 11 de setembre de 2008 (a partir de les 9.30 hores) en les dependències de l'Ajuntament de Biar (Alacant).  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats es troba en el tauler d'edictes dels ajuntaments assenyalats i al final d'este anunci.  
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació d'esta resolució als titulars desconeguts, amb domicili ignorat o a aquells en què, s'ha intentat la notificació i no s'ha pogut realitzar.  
En l'expedient expropiatori, Iberdrola Distribución Eléctrica, SAU assumirà la condició de beneficiària.  
València, 8 de juliol de 2008.- El conseller d'Infraestructures i Transport: Mario Flores Lanuza.  
Convocatòria d'actes prèvies a l'ocupació  
LASMT 20KV 4C/LA 180 NOVA ALIMENTACIÓ A LA COOPERATIVA ELÈCTRICA DE BIAR ALS TERMES MUNICIPALS DE BENEIXAMA I BIAR (ALACANT)  
LLOC DE REUNIÓ AJUNTAMENT DE BENEIXAMA  
   
  
LLOC DE REUNIÓ AJUNTAMENT DE BIAR  
  
\* \* \* \* \* \* \* \* \* \* \* \* \* \*  
Convocatoria Actas Previas a la Ocupación  
"LASMT 20KV 4C/LA 180 NUEVA ALIMENTACIÓN A LA COOPERATIVA ELÉCTRICA DE BIAR" EN TÉRMINOS MUNICIPALES DE BENEIXAMA Y BIAR (ALICANTE)  
LUGAR DE REUNIÓN. AYUNTAMIENTO DE BENEIXAMA  
   
  
LUGAR DE REUNIÓN. AYUNTAMIENTO DE BIAR  
